title: Решение на Съвета от 1 декември 2000 година за прилагането на достиженията на правото от Шенген в Дания, Финландия и Швеция, и в Исландия и Норвегия

text:
Важна правна забележка

|

32000D0777

Официален вестник n° L 309 , 09/12/2000 стр. 0024 - 0028 специално чешко издание глава 19 том 04 стр. 22  - 25 специално испанско издание глава 19 том 04 стр. 22  - 25 специално унгарско издание глава 19 том 04 стр. 22  - 25 специално литвийско издание глава 19 том 04 стр. 22  - 25 LV.ES глава 19 том 04 стр. 22  - 25 MT.ES глава 19 том 04 стр. 22  - 25 PL.ES глава 19 том 04 стр. 22  - 25 SK.ES глава 19 том 04 стр. 22  - 25 специално словенско издание глава 19 том 04 стр. 22  - 25

		20001201Решение на Съветаот 1 декември 2000 годиназа прилагането на достиженията на правото от Шенген в Дания, Финландия и Швеция, и в Исландия и Норвегия(2000/777/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид протокола към Договора за Европейския съюз и Договора за създаване на Европейската общност за интегриране на достиженията на правото от Шенген в правната рамка на Европейския съюз, и по-специално член 2, параграф 2 от него,като взе предвид Споразумението между Съвета на Европейския съюз, Република Исландия и Кралство Норвегия относно обвързването на последните с изпълнението, приложението и по-нататъшното развитие на достиженията на правото от Шенген [1] (наричано по-долу "Споразумението от 18 май 1999 г."), подписано на 18 май 1999 г., и влязло в сила на 26 юни 2000 г., и по-специално член 15, параграф 4 от него,като има предвид, че:(1) Точка 1 от заключителния акт към Конвенцията за прилагане на Споразумението от Шенген, подписан на 19 юни 1990 г., и от съответните заключителни актове към споразуменията за присъединяване на Кралство Дания, Република Финландия и Кралство Швеция към посочената конвенция, сключени на 19 декември 1996 г., съдържа съвместна декларация относно влизането в сила на обсъжданите инструменти.(2) Датата, от която достиженията на правото от Шенген следва да започнат да се прилагат в Дания, Финландия и Швеция и в Исландия и Норвегия (наричани по-долу "скандинавските държави"), следва да бъде уточнена.(3) Тази дата трябва да се прилага за всички скандинавски държави, за да бъде съгласувана със Северния паспортен съюз.(4) Подготовката на настоящото решение включваше следните етапи. Първо, до скандинавските държави беше разпратен подробен въпросник, а отговорите им бяха записани. След това във всички скандинавски държави бяха направени посещения с цел проверка и оценка в съответствие с приложимите процедури в рамките на Съвета в областта на полицейското сътрудничество и защитата на данни. На 29 май 2000 г. Съветът заключи, че условията в тези области са изпълнени. Що се касае до приложението на достиженията на правото от Шенген по отношение на визите и консулското сътрудничество, посещенията показаха, че с изключение на някои точки, с които скандинавските държави се ангажират да се справят, изискванията, свързани със законодателството, равнището на кадрите, обучението, инфраструктурата и материалните ресурси, са изпълнени.(5) Все пак, що се отнася до Шенгенската информационна система (ШИС), чието разширяване съгласно проекта ШИС 1 + трябва да бъде завършено с тестови занимания, с които да се демонстрира способността на системата да работи в 18 страни, трябва да се осъществят посещения с цел оценка на нейното функциониране преди премахването на контрола по бъдещите вътрешни граници.(6) Бяха направени посещения с цел оценяване на контрола и надзора по външните граници. Те показаха, че може да се очертаят положителни резултати за постигнатия напредък. Продължава обаче да има някои пропуски. Следователно е необходимо да се осъществят допълнителни посещения за оценка.(7) Скандинавските държави са изпратили на Съвета списък с техните компетентни органи по член 101, параграф 4 и член 108, параграф 1 от Конвенцията за прилагане на Шенгенското споразумение, подписана на 19 юни 1990 г. Скандинавските страни са изпълнили изискванията на член 114 от посочената конвенция.(8) За да се провери дали ШИС функционира правилно в скандинавските държави, националният модул от Шенгенската информационна система (Н.ШИС) в скандинавските държави трябва да стане напълно функционален (т.е. крайните потребители трябва да могат да получават достъп до реални данни във всичките 15 страни), от 1 януари 2001 г. преди премахването на проверките по вътрешните граници.(9) Съветът следва да осигури своевременното съставяне на спогодба по отношение на критериите и механизмите за определяне на държавата, която е компетентна за разглеждането на молбите за убежище, подавани в която и да е от държавите-членки или в Исландия или Норвегия, както е това е определено в член 7 от Споразумението от 18 май 1999 г.(10) Всички достижения на правото от Шенген следва да се прилагат по отношение на скандинавските държави от 25 март 2001 г. нататък, освен в случай че след приключването на посещенията за оценка, които следва да се осъществят след 1 януари 2001 г., Съветът установи, че ШИС не функционира правилно в една или няколко северни държави, или че техните пристанища и летища не отговарят на всички необходими изисквания.(11) Спазена е процедурата по член 15, параграф 4 от Споразумението от 18 май 1999 г.,РЕШИ:Член 1От 25 март 2001 г. и по смисъла на член 3, параграф 2:а) всички разпоредби от достиженията на правото от Шенген, които са включени в приложения А, Б, В и Г към Решение 1999/436/ЕО на Съвета от 20 май 1999 г. за определяне съгласно съответните разпоредби от Договора за създаване на Европейската общност и Договора за Европейски съюз на правните основания за всяка от разпоредбите и решенията, които съставляват достиженията на правото от Шенген [2], и всеки акт, приет от Съвета, с който се създава инструмент, който е влязъл в сила и представлява по-нататъшното развитие на една или няколко от тези разпоредби, следва да се прилага за Дания, Финландия и Швеция в отношенията помежду им и в отношенията им с Белгия, Германия, Гърция, Испания, Франция, Италия, Люксембург, Нидерландия, Австрия и Португалия;б) всички разпоредби, упоменати в приложения А и Б към Споразумението от 18 май 1999 г., сключено между Съвета на Европейския съюз, Република Исландия и Кралство Норвегия, отнасящо се до обвързването на последните с изпълнението, приложението и по-нататъшното развитие на достиженията на правото от Шенген, и всеки акт, приет от Съвета, създаващ инструмент, който е влязъл в сила и представлява по-нататъшно развитие на една или няколко от тези разпоредби, следва да се прилага за Исландия и Норвегия в техните взаимоотношения помежду им и в отношенията им с Белгия, Дания, Германия, Гърция, Испания, Франция, Италия, Люксембург, Нидерландия, Австрия, Португалия, Финландия и Швеция.Член 21. Разпоредбите от достиженията на правото от Шенген, които се отнасят до ШИС, следва да се прилагат от 1 януари 2001 г., в съответствие с процедурата по член 1. За тази цел в ШИС ще бъдат въведени действителни данни от скандинавските държави, които подобно на държавите-членки, спрямо които вече са прилагат достиженията на правото от Шенген, ще имат възможност да използват тези данни съгласно разпоредбите от параграф 3. Това прилагане не следва да затруднява сътрудничеството в рамките на Северния паспортен съюз.2. Разпоредбите на първи параграф следва да бъдат изложени в приложението.3. През времето преди датата по член 1:а) северните държави не са длъжни да отказват влизането на тяхна територия или да гонят от страната граждани на трети държави, за които друга държава-членка е изпратила сигнал за тревога по ШИС, с цел да им бъде отказано влизане, и които идват директно от държава-членка, по отношение на която вече се прилагат разпоредбите от достиженията на правото от Шенген;б) северните държави могат да допускат до своя територия граждани на трети държави, за които друга държава-членка е изпратила сигнал за тревога по ШИС, с цел да им бъде отказано влизане, когато някоя от скандинавските държави е решила да издаде на тези граждани виза или друго разрешение за пребиваване;в) северните държави следва да се въздържат от въвеждане на данните, които са предмет на член 96 от Конвенцията за прилагане на Шенгенското споразумение.Член 31. През януари и февруари 2001 г. следва да се осъществят посещения за оценяване във всички северни държави в съответствие с процедурите, които са приложими за тази цел в рамките на Съвета, с цел да се провери дали ШИС функционира и се прилага по правилен начин.През същия период следва да се осъществят допълнителни посещения за оценка на пристанищата на Дания и Норвегия и на летищата на всички северни държави, за да се провери дали тези пристанища и летища отговарят на необходимите изисквания.Докладите за тези посещения следва да се предоставят на Съвета до 1 март 2001 г.2. Въз основа на тези доклади Съветът, който действа с квалифицирано мнозинство на членовете си, които представляват правителствата на държавите-членки, както е определено в член 1 от протокола за интегриране на достиженията на правото на от Шенген в рамките на Европейския съюз, и с гласовете на поне 10 от тези членове, може да реши да отложи датата по член 1. В такъв случай следва да се определи нова дата от страна на Съвета, който действа с квалифицирано мнозинство на членовете си, които представляват правителствата на държавите-членки, както е опреде-лено в член 1 от същия протокол.Член 4Настоящото решение влиза в сила от деня на публикуването му.Съставено в Брюксел на 1 декември 2000 година.За СъветаПредседателC. Paul[1] ОВ L 176, 10.7.1999 г., стр. 36.[2] ОВ L 176, 10.7.1999 г., стр. 17.--------------------------------------------------20001201ПРИЛОЖЕНИЕРазпоредбите, посочени в член 2, са следните:- Членове 62, 64, 65 и от 92 до 119 от Конвенцията от 1990 г. за прилагане на Споразумението от Шенген от 1985 г., както тя е допълнена от споразуменията за присъединяване на Италия, Испания, Португалия, Гърция, Австрия, Дания, Финландия и Швеция,- Решение на изпълнителния комитет от 14 декември 1993 г. относно финансови правила за разходите по въвеждането и експлоатацията на Шенгенската информационна система (Ц.ШИС) (SCH/Com-ex(93) 16),- Решение на изпълнителния комитет от 25 април 1997 г. за възлагане на договор за предварително проучване за ШИС II (SCH/Com-ex(97) 2 rev. 2),- Решение на изпълнителния комитет от 7 октомври 1997 г. за вноските на Норвегия и Исландия за посрещане на разходите по въвеждането и експлоатацията на Ц.ШИС (SCH/Com-ex(97) 18),- Решение на изпълнителния комитет от 7 октомври 1997 г. за развиването на ШИС (SCH/Com-ex(97) 24),- Решение на изпълнителния комитет от 15 декември 1997 г. за изменение на финансовия правила за Ц.ШИС (SCH/Com-ex(97) 35),- Решение на изпълнителния комитет от 21 април 1998 г. относно Ц.ШИС с 15/18 връзки (SCH/Com-ex(98) 11),- Решение на изпълнителния комитет от 28 април 1999 г. относно бюджета на бюрото за справки за 1999 г. (SCH/Com-ex(99) 3),- Решение на изпълнителния комитет от 28 април 1999 г. относно разходите по въвеждането на Ц.ШИС (SCH/Com-ex(99) 4),- Решение на изпълнителния комитет от 28 април 1999 г. относно приемането на наръчника за Sirene (SCH/Com-ex(99) 5),- Декларация на изпълнителния комитет от 18 април 1996 г., с която се определя понятието чужденец (SCH/Com-ex(96) decl. 5),- Декларация на изпълнителния комитет от 28 април 1999 г. за структурата на ШИС (SCH/Com-ex(99) decl. 2 rev.),а също и:- Решение на изпълнителния комитет от 23 юни 1998 г. относно поверителния характер на определени документи (SCH/Com-ex(98) 17), доколкото тези документи се отнасят до разпоредбите, упоменати по-горе.- Решение на изпълнителния комитет от 23 юни 1998 г. относно всеобхващаща разпоредба, която да покрива целите технически достижения на правото от Шенген (SCH/Com-ex(98) 29 rev.),- Декларация на изпълнителния комитет от 9 февруари 1998 г. относно отвличанията на непълнолетни лица (SCH/Com-ex(97) decl. 13 rev. 2),- Решение 1999/323/ЕО на Съвета от 3 май 1999 г. за установяване на финансов регламент, уреждащ бюджетните страни на управлението от страна на генералния секретар на Съвета на договори, сключени от негово име, от името на определени държави-членки, които се отнасят до въвеждането и функционирането на сървъра за бюро за справки ("Helpdesk Server") от модула за управление и от фаза II на мрежата на Sirene ("Sirene Network Phase II"),- Решение 2000/265/ЕО на Съвета от 27 март 2000 г. за установяване на финансови правила, които уреждат бюджетните страни на управлението от страна на генералния секретар на Съвета на договори, сключени от негово име, от името на определени държави-членки, които се отнасят до въвеждането и функционирането на комуникационната инфраструктура за Шенгенското пространство, "Sisnet", последно изменено с Решение 2000/664/ЕО на Съвета от 23 октомври 2000 г.--------------------------------------------------


title: Решение на Комисията от 21 юни 2005 година за създаване на мрежа за обмен и координация на информация по отношение на съвместното съществуване на генетично модифицирани, традиционни и органични култури

text:
               13/ 49

               BG

               Официален вестник на Европейския съюз

               69

         32005D0463

               L 164/50

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА КОМИСИЯТА

   от 21 юни 2005 година
   за създаване на мрежа за обмен и координация на информация по отношение на съвместното съществуване на генетично модифицирани, традиционни и органични култури
   (2005/463/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               В своята Препоръка 2003/556/ЕО от 23 юли 2003 г. относно насоките за разработване на национални стратегии и добри практики за осигуряване на съвместното съществуване на генетично модифицирани култури с традиционното и органично фермерство (1) Комисията се обяви в полза на подход, който би предоставил на държавите-членки да разработят и изпълнят свои управленски мерки за съвместното съществуване на тези два типа култури. В тази връзка Комисията оповести своята цел да улесни обмяната на информация за текущи и планирани изследователски проекти както на национално, така и на общностно равнище.

               (2)

               Съгласно член 26а от Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (2) Комисията трябва да събира и координира информация въз основа на изследванията на общностно равнище и на национално равнище и да наблюдава развитията по отношението на съвместното съществуване на култури в държавите-членки.

               (3)

               С цел изпълнението на тези задачи Комисията трябва да създаде форум за обмен между държавите-членки на информация за резултати от научни изследвания, както и за добрите практики, разработени в рамките на националните стратегии за съвместно съществуване на култури. Важно е Комисията да има възможност да организира срещи на работни групи, които да са отворени за национални и други експерти, когато е необходимо.

               (4)

               Следователно е уместно да се създаде мрежа за подпомагане на Комисията в областта на съвместното съществуване на култури (съкратено COEX-NET),

         РЕШИ:
   Член 1
   С настоящото решение към Комисията се създава мрежова група за обмен и координация на информация за научни изследвания и добри практики, разработени в областта на съвместното култивиране на различни видове генетично модифицирани, традиционни и органични култури, наричана по-долу „групата“.
   Член 2
   1.   Групата се състои от национални експерти, определени от държавите-членки, а неин председател е представител на Комисията.
   2.   Представителят на Комисията може да покани други експерти да участват в срещите и работата на групата.
   3.   Комисията предоставя секретарска помощ за срещите и работата на групата.
   4.   Групата провежда своите срещи на територията на Комисията съгласно договореностите и графика, определени от Комисията.
   Член 3
   1.   Разходите, извършени от експертите, участващи в срещите съгласно член 2, се възстановяват от Комисията в съответствие с нейните правила за възстановяване на пътни разходи, дневни и други разходи, съгласно параграфи 2 и 3.
   2.   На експертите, определени от държавите-членки, се възстановяват пътните разходи, а на експертите, поканени от Комисията, се възстановяват пътните и дневните разходи.
   3.   За експертите, определени от държавите-членки, възстановяването на разходи се ограничава до един участник от държава-членка.
   4.   Експертите не получават възнаграждение за услугите, които предоставят.
   Член 4
   Експертите, участващи в групата, не зависят от промишлени, търговски и бизнес или друг конфликт на интереси.
   Член 5
   Без да се засягат разпоредбите на член 287 от Договора, експертите се задължават да не разпространяват информация, достигнала до тях в резултат от работата на групата, когато представителят на Комисията ги информира, че материалът е конфиденциален.
   Член 6
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 21 юни 2005 година.

            За Комисията

         Mariann FISCHER BOEL

            Член на Комисията

      (1)  ОВ L 189, 29.7.2003 г., стр. 36.

      (2)  ОВ L 106, 17.4.2001 г., стр. 1. Регламент, последно изменен с Регламент (ЕО) № 1830/2003 (ОВ L 268, 18.10.2003 г., стр. 24).


title: Решение на Съвета от 16 март 1992 година за създаване на единен Консултативен комитет за „Евротехнет“ и „Форс“ и за изменение на Решения № 89/657/ЕИО и 90/267/ЕИО

text:
Важна правна забележка

|

31992D0170

Официален вестник n° L 075 , 21/03/1992 стр. 0051 - 0052 специално финландско издание: глава 16 том 2 стр. 0023  специално шведско издание: глава 16 том 2 стр. 0023  специално чешко издание глава 05 том 02 стр. 19  - 20 специално испанско издание глава 05 том 02 стр. 19  - 20 специално унгарско издание глава 05 том 02 стр. 19  - 20 специално литвийско издание глава 05 том 02 стр. 19  - 20 LV.ES глава 05 том 02 стр. 19  - 20 MT.ES глава 05 том 02 стр. 19  - 20 PL.ES глава 05 том 02 стр. 19  - 20 SK.ES глава 05 том 02 стр. 19  - 20 специално словенско издание глава 05 том 02 стр. 19  - 20

		19920316Решение на Съветаот 16 март 1992 годиназа създаване на единен Консултативен комитет за "Евротехнет" и "Форс" и за изменение на Решения № 89/657/ЕИО и 90/267/ЕИО(92/170/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност и по-специално член 128 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че в интерес повишаването на ефективността на действията на Общността в областта на професионалното обучение, дейностите, които в момента се извършват от Консултативните комитети на "Евротехнет" и "Форс", създадени съгласно член 10 от Решения 89/657/ЕИО [4] и 90/267/ЕИО [5], следва да се обединят в единен консултативен комитет, както е обявено от Комисията в нейния меморандум за оптимизацията и координацията на програмите за професионално обучение на равнището на Общността;като има предвид, че, в резултат на това, следва да се измени член 10 от Решения 89/657/ЕИО и 90/267/ЕИО,РЕШИ, КАКТО СЛЕДВА:Член 11. В изпълнението на програмите "Евротехнет" и "Форс", Комисията се подпомага от консултативен комитет в състав от по двама представители на всяка държава-членка, председателстван от представител на Комисията.Членовете на комитета могат да се подпомагат от експерти или консултанти.В работата на комитета участват като наблюдатели 12 представители от двете страни на промишлеността, определени от Комисията по предложения на организациите, представляващи двете страни на промишлеността на равнището на Общността.2. Представителят на Комисията представя пред комитета проект относно:а) общите насоки за работа на програмите "Евротехнет" и "Форс";б) общите насоки за финансовата помощ, която се предоставя от Комисията (размер, срок и получатели на помощта);в) въпросите във връзка с общия баланс на програмите "Евротехнет" и "Форс", включително разпределението по дейности и взаимното допълване в други програми и инициативи на Общността в областта на професионалното обучение;г) въпросите във връзка с оценката на програмите и разпространението на техните резултати с оглед на представянето на отчетите по член 11 от Решения 89/567/ЕИО и 90/267/ЕИО.3. Комитетът дава становището си по предложението в сроковете, определени от председателя в зависимост от спешността на въпроса и при необходимост го гласува.4. Становището се отразява в протокола; в допълнение, всяка държава-членка има право да поиска протоколиране на нейната позиция.5. Комисията отчита в максимална степен представеното от комитета становище. Тя уведомява комитета за начина, по който становището е взето предвид.Член 2Член 10 от Решение 89/657/ЕИО се заменя със следния текст:"Член 10КомитетКомисията се подпомага при изпълнението на настоящото решение от консултативен комитет, създаден съгласно член 1 от Решение 92/170/ЕИО [******].Член 3Член 10 от Решение 90/267/ЕИО се заменя със следния текст:"Член 10КомитетКомисията се подпомага при изпълнението на настоящото решение от консултативен комитет, създаден съгласно член 1 от Решение 92/170/ЕИО [].Член 4Настоящото решение влиза в сила на 1 юли 1992 г.Съставено в Брюксел на 16 март 1992 година.За СъветаПредседателJorge Braga De Macedo[1] ОВ С 24, 31.1.1991 г., стр. 6.[2] ОВ С 240, 12.7.1991 г., стр. 240.[3] ОВ С 120, 20.3.1991 г., стр. 23.[4] ОВ L 393, 30.12.1989 г., стр. 29.[5] ОВ L 156, 21.6.1990 г., стр. 1.[******] ОВ L 75, 21.3.1992 г., стр. 51."[] ОВ L 75, 21.3.1992 г., стр. 51."--------------------------------------------------


title: Решение (ЕС) 2016/1485 на Европейския парламент от 28 април 2016 година относно приключването на сметките на Осмия, Деветия, Десетия и Единадесетия европейски фонд за развитие за финансовата 2014 година

text:
               14.9.2016

               BG

               Официален вестник на Европейския съюз

               L 246/165

         РЕШЕНИЕ (ЕС) 2016/1485 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Осмия, Деветия, Десетия и Единадесетия европейски фонд за развитие за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид финансовите отчети и отчетите за приходите и разходите на Осмия, Деветия, Десетия и Единадесетия европейски фонд за развитие за финансовата 2014 година (COM(2015) 379 – C8-0248/2015),

               —

               като взе предвид финансовата информация за Европейските фондове за развитие (COM(2015) 295),

               —

               като взе предвид годишния доклад на Сметната палата относно дейностите, финансирани от Осмия, Деветия, Десетия и Единадесетия европейски фонд за развитие за финансовата 2014 година, придружен от отговорите на Комисията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на ЕС,

               —

               като взе предвид препоръките на Съвета от 12 февруари 2016 г. относно освобождаването от отговорност на Комисията във връзка с изпълнението на операциите на Европейските фондове за развитие за финансовата 2014 година (05219/2016 – C8-0036/2016, 05220/2016 – C8-0037/2016, 05223/2016 – C8-0038/2016, 05224/2016 — C8-0039/2016),

               —

               като взе предвид доклада на Комисията относно последващите действия във връзка с освобождаването от отговорност за финансовата 2013 година (COM(2015) 505) и работните документи на службите на Комисията, които го придружават (SWD(2015) 194 и SWD(2015) 195),

               —

               като взе предвид Споразумението за партньорство между държавите от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (3) и изменено в Уагадугу (Буркина Фасо) на 22 юни 2010 г. (4),

               —

               като взе предвид Решение 2013/755/ЕС на Съвета от 25 ноември 2013 г. за асоцииране на отвъдморските страни и територии към Европейския съюз („Решение за отвъдморско асоцииране“) (5),

               —

               като взе предвид член 33 от вътрешното споразумение от 20 декември 1995 г. между представителите на правителствата на държавите членки, заседаващи в рамките на Съвета, относно финансирането и управлението на помощите на Общността в рамките на втория финансов протокол към Четвъртата конвенция АКТБ—ЕО (6),

               —

               като взе предвид член 32 от вътрешното споразумение от 18 септември 2000 г. между представителите на правителствата на държавите членки, заседаващи в рамките на Съвета, относно финансирането и управлението на помощите на Общността в рамките на финансовия протокол към Споразумението за партньорство между държавите от Африка, Карибите и Тихоокеанския басейн (АКТБ) и Европейската общност и нейните държави членки, подписано в Котону (Бенин) на 23 юни 2000 г., и относно отпускането на финансови помощи за отвъдморските държави и територии, за които се прилагат разпоредбите на четвъртата част от Договора за ЕО (7),

               —

               като взе предвид член 11 от вътрешното споразумение от 17 юли 2006 г. между представителите на правителствата на държавите членки, заседаващи в рамките на Съвета, относно финансирането на помощите на Общността по многогодишната финансова рамка за периода 2008—2013 г. съгласно Споразумението за партньорство АКТБ—ЕО и относно отпускането на финансови помощи за отвъдморските държави и територии, за които се прилагат разпоредбите на четвъртата част от Договора за ЕО (8),

               —

               като взе предвид член 11 от вътрешното споразумение от 24 юни 2013 г. и от 26 юни 2013 г. между представителите на правителствата на държавите — членки на Европейския съюз, заседаващи в рамките на Съвета, относно финансирането на помощта от Европейския съюз съгласно многогодишната финансова рамка за периода 2014—2020 г. в съответствие със Споразумението за партньорство АКТБ—ЕС и за разпределението на финансовата помощ за отвъдморските страни и територии, за които се прилага част четвърта от Договора за функционирането на Европейския съюз (9),

               —

               като взе предвид член 319 от Договора за функционирането на ЕС,

               —

               като взе предвид член 74 от Финансовия регламент от 16 юни 1998 г., приложим за сътрудничеството за финансиране на развитието съгласно четвъртата конвенция АКТБ—ЕО (10),

               —

               като взе предвид член 119 от Финансовия регламент от 27 март 2003 г., приложим за Деветия европейски фонд за развитие (11),

               —

               като взе предвид член 50 от Регламент (ЕО) № 215/2008 на Съвета от 18 февруари 2008 г. относно Финансовия регламент, приложим за 10-ия Европейски фонд за развитие (12),

               —

               като взе предвид член 48 от Регламент (ЕС) 2015/323 на Съвета от 2 март 2015 г. относно финансовия регламент, приложим за 11-ия Европейски фонд за развитие (13),

               —

               като взе предвид член 93, член 94, трето тире и приложение V към своя правилник,

               —

               като взе предвид доклада на комисията по бюджетен контрол и становището на комисията по развитие (A8-0137/2016),

               1.

               Констатира, че окончателните годишни отчети за Осмия, Деветия, Десетия и Единадесетия европейски фонд за развитие са посочени в таблица 2 от годишния доклад на Сметната палата.

               2.

               Одобрява приключването на сметките на Осмия, Деветия, Десетия и Единадесетия европейски фонд за развитие за финансовата 2014 година.

               3.

               Възлага на своя председател да предаде настоящото решение на Съвета, Комисията, Сметната палата и Европейската инвестиционна банка и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 373, 10.11.2015 г., стр. 289.

      (2)  ОВ C 379, 13.11.2015 г., стр. 124.

      (3)  ОВ L 317, 15.12.2000 г., стр. 3.

      (4)  ОВ L 287, 4.11.2010 г., стр. 3.

      (5)  ОВ L 344, 19.12.2013 г., стр. 1.

      (6)  ОВ L 156, 29.5.1998 г., стр. 108.

      (7)  ОВ L 317, 15.12.2000 г., стр. 355.

      (8)  ОВ L 247, 9.9.2006 г., стр. 32.

      (9)  ОВ L 210, 6.8.2013 г., стр. 1.

      (10)  ОВ L 191, 7.7.1998 г., стр. 53.

      (11)  ОВ L 83, 1.4.2003 г., стр. 1.

      (12)  ОВ L 78, 19.3.2008 г., стр. 1.

      (13)  ОВ L 58, 3.3.2015 г., стр. 17.


title: Решение на Съвета от 27 септември 2010 година за назначаване и замяна на членове на управителния съвет на Европейския център за развитие на професионалното обучение

text:
               2.10.2010

               BG

               Официален вестник на Европейския съюз

               C 268/1

         РЕШЕНИЕ НА СЪВЕТА
   от 27 септември 2010 година
   за назначаване и замяна на членове на управителния съвет на Европейския център за развитие на професионалното обучение
   2010/C 268/01
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурата, представена от правителството на Малта,
   като има предвид, че:

               (1)

               С решението си от 14 септември 2009 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2009 г. до 17 септември 2012 г.

               (2)

               След оставката на г-н Paul ATTARD се освободи едно място за член на управителния съвет на центъра в категорията на представителите на правителствата,

         РЕШИ:
   Член единствен
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2012 г.:

      ПРЕДСТАВИТЕЛ НА ПРАВИТЕЛСТВАТА:

   МАЛТА: г-н James Joachim CALLEJA

      Съставено в Брюксел на 27 септември 2010 година.

            За Съвета

            Председател

         K. PEETERS

      (1)  ОВ L 39, 13.2.1975 г., стр. 1.

      (2)  ОВ C 226, 19.9.2009 г., стр. 2.


title: 2010/316/ЕС: Решение на Съвета от 3 юни 2010 година за установяване на позицията, която да бъде приета от името на Европейския съюз в рамките на Комитета за продоволствена помощ по отношение на удължаването на срока на действие на Конвенцията за продоволствената помощ от 1999 г.

text:
               10.6.2010

               BG

               Официален вестник на Европейския съюз

               L 142/7

         РЕШЕНИЕ НА СЪВЕТА
   от 3 юни 2010 година
   за установяване на позицията, която да бъде приета от името на Европейския съюз в рамките на Комитета за продоволствена помощ по отношение на удължаването на срока на действие на Конвенцията за продоволствената помощ от 1999 г.
   (2010/316/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 214, параграф 4 и член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Конвенцията за продоволствената помощ от 1999 г. бе сключена от името на Европейската общност с Решение 2000/421/ЕО на Съвета (1), а срокът ѝ на действие бе удължаван с решения на Комитета за продоволствена помощ през юни 2003 г., юни 2005 г., юни 2007 г., юни 2008 г. и юни 2009 г., така че тя да остане в сила до 30 юни 2010 г.

               (2)

               Конвенцията за търговия със зърно от 1995 г. остава в сила до 30 юни 2011 г.

               (3)

               Срокът на действие на Конвенцията за продоволствената помощ от 1999 г. изтича на 30 юни 2010 г. и въпросът за подновяването на действието ѝ ще бъде официално разгледан на предстоящото 102-ро заседание на Комитета за продоволствена помощ на 4 юни 2010 г.

               (4)

               На 101-вото заседание на Комитета за продоволствена помощ от 9 декември 2009 г. някои членове изразиха желанието си срокът на действие на Конвенцията за продоволствената помощ от 1999 г. да се удължи с една година до 30 юни 2011 г. Европейският съюз възприе позицията, че ще работи в посока на вземане на решение през юни 2010 г. за бъдещето на Конвенцията за продоволствената помощ от 1999 г., както и че подготовката би могла да започне незабавно без да се засяга официалната позиция, която ще бъде съобщена на 102-рото заседание на Комитета за продоволствена помощ през юни 2010 г.

               (5)

               Има два възможни сценария, за които Европейският съюз следва да изготви позиция с оглед на 102-рото заседание на Комитета за продоволствена помощ:

                           а)

                           обсъжданията между членовете на Комитета за продоволствена помощ относно бъдещето на Конвенцията за продоволствената помощ от 1999 г. са постигнали значителен напредък (т.е. налице е разумно очакване, че предоговарянето на Конвенцията за продоволствената помощ от 1999 г./преговорите за бъдеща Конвенция ще започнат през 2010 г.) преди 102-рото заседание на Комитета за продоволствена помощ, в който случай удължаването на срока на действие на Конвенцията за продоволствената помощ от 1999 г. с още една година би било напълно подходящо. Тогава Комисията би могла да започне процедурата, предвидена в член 218 от Договора за функционирането на Европейския съюз, като препоръча на Съвета да разреши започване на преговорите и да приеме указанията за водене на преговорите; или

                           б)

                           обсъжданията между членовете на Комитета за продоволствена помощ относно бъдещето на Конвенцията за продоволствената помощ от 1999 г. не са постигнали значителен напредък преди 102-рото заседание на Комитета за продоволствена помощ, в който случай удължаването на срока на действие на Конвенцията за продоволствената помощ от 1999 г. с още една година не би било подходящо, и Комисията, от името на Европейския съюз и неговите държави-членки, следва да се противопостави официално на постигането на консенсус в Комитета за продоволствена помощ в полза на удължаването на срока на действие на Конвенцията за продоволствената помощ от 1999 г.

               (6)

               Следователно Комисията, която представлява Европейския съюз в Комитета за продоволствена помощ, следва да бъде упълномощена с решение на Съвета или да подкрепи удължаването на срока на действие на Конвенцията за продоволствената помощ от 1999 г. с една година, т.е. до 30 юни 2011 г., ако условието, установено в съображение 5, буква а) е изпълнено, или, ако то не е изпълнено, да се противопостави на постигането на консенсус в Комитета за продоволствената помощ в полза на такова удължаване,

         ПРИЕ НАСТОЯЩОТО РЕШЕНИЕ:
   Член 1
   Позицията на Европейския съюз в рамките на Комитета за продоволствена помощ е да подкрепи удължаването на срока на действие на Конвенцията за продоволствената помощ от 1999 г. с една година, т.е. до 30 юни 2011 г., при условие че обсъжданията между членовете на Комитета за продоволствена помощ относно бъдещето на Конвенцията за продоволствената помощ от 1999 г. са постигнали значителен напредък (т.е. налице е разумно очакване, че предоговарянето на Конвенцията за продоволствената помощ от 1999 г./преговорите за бъдеща Конвенция ще започнат през 2010 г.) преди 102-рото заседание на Комитета за продоволствена помощ на 4 юни 2010 г.
   Ако това условие не е изпълнено, позицията на Европейския съюз е да се противопостави официално на постигането на консенсус в рамките на Комитета за продоволствена помощ в полза на удължаването на срока на действие на Конвенцията за продоволствената помощ от 1999 г., съгласно член 13 от Процедурния правилник на Комитета за продоволствена помощ.
   Член 2
   Комисията се упълномощава да изрази една от позициите, посочени в член 1, в рамките на Комитета за продоволствена помощ.

      Съставено в Люксембург на 3 юни 2010 година.

            За Съвета

            Председател

         A. PÉREZ RUBALCABA

      (1)  ОВ L 163, 4.7.2000 г., стр. 37.


title: 2014/630/ЕС: Решение на Европейския парламент от 3 април 2014 година относно приключването на сметките на Съвместното предприятие за изпълнението на Съвместната технологична инициатива за иновативни лекарства за финансовата 2012 година

text:
               5.9.2014

               BG

               Официален вестник на Европейския съюз

               L 266/340

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Съвместното предприятие за изпълнението на Съвместната технологична инициатива за иновативни лекарства за финансовата 2012 година
   (2014/630/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2012 година,

               —

               като взе предвид доклада на Сметната палата относно годишните отчети на Съвместното предприятие на инициативата за иновативни лекарства за финансовата 2012 година, придружен от отговорите на Съвместното предприятие (1),

               —

               като взе предвид препоръката на Съвета от 18 февруари 2014 г. (05851/2014 – C7-0053/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 73/2008 на Съвета от 20 декември 2007 г. за създаване на съвместно предприятие за изпълнение на Съвместната технологична инициатива за иновативни лекарства (4), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0200/2014),

               1.

               Одобрява приключването на сметките на Съвместното предприятие за изпълнението на Съвместната технологична инициатива за иновативни лекарства за финансовата 2012 година.

               2.

               Възлага на своя председател да предаде настоящото решение на изпълнителния директор на Съвместното предприятие за изпълнението на Съвместната технологична инициатива за иновативни лекарства, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 369, 17.12.2013 г., стр. 25.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 38.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение (ЕС) 2017/664 на Съвета от 3 април 2017 година за назначаване на петима членове и петима заместник-членове, предложени от Обединеното кралство, в Комитета на регионите

text:
               7.4.2017

               BG

               Официален вестник на Европейския съюз

               L 94/38

         РЕШЕНИЕ (ЕС) 2017/664 НА СЪВЕТА
   от 3 април 2017 година
   за назначаване на петима членове и петима заместник-членове, предложени от Обединеното кралство, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Обединеното кралство,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандатите на г-н Roger EVANS, г-н Stewart MAXWELL, г-н Mick ANTONIW, г-жа Patricia FERGUSON и г-н Gordon KEYMER се освободиха пет места за членове на Комитета на регионите.

               (3)

               След изтичането на мандатите на г-н Robert John PRICE, г-н Jim HUME, г-н Rhodri Glyn THOMAS и г-н James MCGRIGOR се освободиха четири места за заместник-членове на Комитета на регионите.

               (4)

               С назначаването на г-жа Jennette ARNOLD за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от текущия мандат:

               а)

               за членове:

                           —

                           г-жа Jennette ARNOLD, Assembly Member, Greater London Authority,

                           —

                           г-жа Mairi Angela EVANS, Member of the Scottish Parliament,

                           —

                           г-жа Victoria HOWELLS, Member of the National Assembly of Wales,

                           —

                           г-н John Robert LAMONT, Member of the Scottish Parliament,

                           —

                           г-н David SIMMONDS, Councillor, London Borough of Hillingdon,

                     и

               б)

               за заместник-членове:

                           —

                           г-н Simon BLACKBURN, Councillor, Blackpool Council,

                           —

                           г-н Roderick Lewis MACDONALD, Member of the Scottish Parliament,

                           —

                           г-жа Bethan Maeve JENKINS, Member of the National Assembly of Wales,

                           —

                           г-н Keith Anthony PRINCE, Assembly Member, Greater London Authority,

                           —

                           г-н Andrew Dearg WIGHTMAN, Member of the Scottish Parliament.

         Член 2
   Настоящото решение влиза в сила в деня на приемането му.

      Съставено в Люксембург на 3 април 2017 година.

            За Съвета

            Председател

         R. GALDES

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: 2010/478/ЕС: Решение на Съвета от 26 юли 2010 година относно сключването на Споразумение между Европейската общност и Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007, както и на заключителен акт

text:
               4.9.2010

               BG

               Официален вестник на Европейския съюз

               L 234/1

         РЕШЕНИЕ НА СЪВЕТА
   от 26 юли 2010 година
   относно сключването на Споразумение между Европейската общност и Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007, както и на заключителен акт
   (2010/478/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 166, параграф 4 и член 173, параграф 3 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Комисията договори от името на Европейската общност споразумение с Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007 („Споразумението“), както и заключителен акт.

               (2)

               Споразумението и заключителният акт бяха подписани от името на Общността на 11 октомври 2007 г. при условие за тяхното сключване на по-късен етап и се прилагат временно от 1 септември 2007 г. в съответствие с Решение 2007/745/ЕО на Съвета (1).

               (3)

               В резултат от влизането в сила на Договора от Лисабон на 1 декември 2009 г. Европейският съюз замени и наследи Европейската общност.

               (4)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейската общност и Конфедерация Швейцария в аудиовизуалната област за определяне на реда и условията на участие на Конфедерация Швейцария в програмата на Общността МЕДИА 2007 (2) („Споразумението“) се одобрява от името на Съюза.
   Член 2
   Председателят на Съвета, от името на Съюза, извършва нотификацията, предвидена в член 13 от Споразумението (3) и прави следната нотификация:

      „В резултат от влизането в сила на Договора от Лисабон на 1 декември 2009 г. Европейският съюз замени и наследи Европейската общност и от тази дата упражнява всички права и поема всички задължения на Европейската общност. Следователно позоваванията на „Европейската общност“ в текста на Споразумението, когато е уместно, се считат за позовавания на „Европейския съюз“.“

   Член 3
   Комисията представлява Съюза в Съвместния комитет, предвиден в член 8 от Споразумението.
   Член 4
   Споразумението е свързано със седемте споразумения, подписани с Швейцария на 21 юни 1999 г. и сключени с Решение 2002/309/ЕО, Евратом на Съвета и на Комисията (4).
   Споразумението не се подновява или предоговаря в съответствие с член 12 от него при евентуално прекратяване на посочените в първа алинея споразумения.
   Член 5
   Настоящото решение влиза в сила в деня след неговото приемане.
   Член 6
   Настоящото решение се публикува в Официален вестник на Европейския съюз.

      Съставено в Брюксел на 26 юли 2010 година.

            За Съвета

            Председател

         S. VANACKERE

      (1)  ОВ L 303, 21.11.2007 г., стp. 9.

      (2)  ОВ L 303, 21.11.2007 г., стp. 11.

      (3)  ОВ L 217, 18.8.2010 г., стр. 1.

      (4)  ОВ L 114, 30.4.2002 г., стp. 1.


title: 2008/980/ЕО: Решение на Комисията от 5 декември 2008 година за назначаване на членове на Комитета за модерни терапии и техни заместници, с цел да представляват сдружения на клинични специалисти и пациенти (Текст от значение за ЕИП)

text:
               31.12.2008

               BG

               Официален вестник на Европейския съюз

               L 352/31

      РЕШЕНИЕ НА КОМИСИЯТА

   от 5 декември 2008 година
   за назначаване на членове на Комитета за модерни терапии и техни заместници, с цел да представляват сдружения на клинични специалисти и пациенти
   (текст от значение за ЕИП)
   (2008/980/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1394/2007 на Европейския парламент и на Съвета от 13 ноември 2007 г. относно лекарствените продукти за модерна терапия и за изменение на Директива 2001/83/ЕО и на Регламент (ЕО) № 726/2004 (1), и по-специално член 21, параграф 1 от него,
   като има предвид, че:

               (1)

               С Регламент (ЕО) № 1394/2007 се определят специфични правила относно разрешаването, контрола и фармакологичната бдителност по отношение на лекарствените продукти за модерна терапия. В член 20 от същия регламент се предвижда, че в рамките на Европейската агенция по лекарствата се създава Комитет за модерни терапии.

               (2)

               В член 21, параграф 1, буква в) от Регламент (ЕО) № 1394/2007 се посочва, че Комитетът за модерни терапии включва двама членове и двама заместници, назначени от Комисията въз основа на публична покана за изразяване на интерес и след консултации с Европейския парламент, с цел да представляват клиничните специалисти.

               (3)

               В член 21, параграф 1, буква г) от Регламент (ЕО) № 1394/2007 се посочва, че Комитетът за модерни терапии включва двама членове и двама заместници, назначени от Комисията въз основа на публична покана за изразяване на интерес и след консултации с Европейския парламент, с цел да представляват сдруженията на пациенти.

               (4)

               В съответствие с член 21, параграф 1 от Регламент (ЕО) № 1394/2007 Комисията отправи публична покана за изразяване на интерес. Също така бяха проведени консултации с Европейския парламент относно резултатите от разглеждането на получените кандидатури.

               (5)

               Членовете и техните заместници в Комитета за модерни терапии следва да бъдат избрани за период от три години, считано от датата на прилагане на Регламент (ЕО) № 1394/2007,

         РЕШИ:
   Член 1
   Назначават се следните членове и техни заместници в Комитета за модерни терапии, с цел да представляват клиничните специалисти, за срок от три години, считано от 30 декември 2008 г.:

               —

               Dietger Niederwieser (член) и Per Ljungman (заместник);

               —

               George Dickson (член) и Thierry VandenDriessche (заместник).

         Член 2
   Назначават се следните членове и техни заместници в Комитета за модерни терапии, с цел да представляват сдруженията на пациенти, за срок от три години, считано от 30 декември 2008 г.:

               —

               Fabrizia Bignami (член) и Michele Lipucci di Paola (заместник);

               —

               Alastair Kent (член) и Nicholas Meade (заместник).

      Съставено в Брюксел на 5 декември 2008 година.

            За Комисията

         Günter VERHEUGEN

            Заместник-председател

      (1)  ОВ L 324, 10.12.2007 г., стр. 121.


title: Решение на Изпълнителния комитет от 5 май 1995 година относно обща визова политика Решение, което се съдържа в протокола от заседанието на изпълнителния комитет, проведено в Брюксел на 28 април 1995 година (SCH/Com-ex (95) PV 1 rev.)

text:
Важна правна забележка

|

41995D0001

Официален вестник n° L 239 , 22/09/2000 стр. 0175 - 0175 специално чешко издание глава 19 том 02 стр. 150  - 150 специално испанско издание глава 19 том 02 стр. 150  - 150 специално унгарско издание глава 19 том 02 стр. 150  - 150 специално литвийско издание глава 19 том 02 стр. 150  - 150 LV.ES глава 19 том 02 стр. 150  - 150 MT.ES глава 19 том 02 стр. 150  - 150 PL.ES глава 19 том 02 стр. 150  - 150 SK.ES глава 19 том 02 стр. 150  - 150 специално словенско издание глава 19 том 02 стр. 150  - 150

		19950505Решение на Изпълнителния комитетот 5 май 1995 годинаотносно обща визова политикаРешение, което се съдържа в протокола от заседанието на изпълнителния комитет, проведено в Брюксел на 28 април 1995 година(SCH/Com-ex (95) PV 1 rev.)8. Друга дейностВизова политика по отношение на ИндонезияИзпълнителният Комитет преразгледа въпроса за визовата политика по отношение на Индонезия, който присъстваше като точка в дневния ред на Комитета за последиците, и прие следното решение, което следва да се прилага временно и по изключение:1. Заявленията за визи, които са подадени от индонезийци, които са заявили, че възнамеряват да влязат или да преминат транзитно през националната територия на Португалия- подлежат на предварителна консултация; индонезийците могат да влизат на португалска територия само ако са получили официално разрешение за това от страна на португалската държава.2. Заявленията за визи, които са подадени от индонезийци, които са заявили, че нямат намерение да влизат или да преминават транзитно през националната територия на Португалия- не изискват предварителна консултация. В такива случаи, за да се гарантира, че лица от индонезийска националност не могат да пътуват свободно в Португалия, останалите шенгенски държави следва да издават на такива лица виза с ограничена териториална валидност, която дава право на притежателя ѝ да влиза в територията на една или няколко от договарящите страни, с изключение на територията на Португалия.Изпълнителният комитет следва да разгледа настоящия въпрос отново в края на годината.--------------------------------------------------


title: Решение на Комисията от 5 декември 2012 година за изменение на Решение на Комисията 2007/623/ЕО за създаване на група на високо равнище от независими заинтересовани страни относно административните тежести

text:
               12.12.2012

               BG

               Официален вестник на Европейския съюз

               C 382/9

         РЕШЕНИЕ НА КОМИСИЯТА
   от 5 декември 2012 година
   за изменение на Решение на Комисията 2007/623/ЕО за създаване на група на високо равнище от независими заинтересовани страни относно административните тежести
   2012/C 382/08
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С Решение 2007/623/ЕО (1) Комисията създаде група на високо равнище от независими заинтересовани страни относно административните тежести, наричана по-долу „групата“, за фиксиран срок от три години.

               (2)

               С Решение на Комисията от 17 август 2010 г. (2010/C 223/03) (2) мандатът на групата беше продължен до 31 декември 2012 г., за да бъде изцяло използван потенциалът за икономии на програмата за действие за намаляване на административната тежест в Европейския съюз, която ще бъде изпълнена до края на 2012 г.

               (3)

               Докладът на групата от ноември 2011 г. за най-добрите практики в държавите-членки за прилагане на законодателството на ЕС по възможно най-малко обременяващия начин показа, че съществуват множество възможности да се окаже помощ на публичните администрации в държавите-членки за по-ефикасното прилагане на законодателството на ЕС.

               (4)

               Намаляването на административната тежест и опростяването на законодателството, особено за малките и средните предприятия (МСП), са приоритети за Комисията (3).

               (5)

               В съответствие с това мандатът на групата и нейните членове следва да бъде продължен.

               (6)

               Групата следва да продължи да работи в тясно сътрудничество със заинтересованите страни и службите на Комисията и редовно и структурирано да обменя опит и становища със заместник генералния секретар и с председателя на борда за оценка на въздействието,

         ПРИЕ НАСТОЯЩОТО РЕШЕНИЕ:
   Член 1
   Решение 2007/623/ЕО се изменя, както следва:

               1.

               Член 1 се заменя със следното:
               „Член 1
               Група на високо равнище относно административните тежести
               Създава се група на високо равнище от независими заинтересовани страни, наричана по-нататък „групата“, считано от 31 август 2007 г. От 1 януари 2013 г. нататък официалното наименование на групата е „Група на високо равнище относно административните тежести“, наричана по-нататък „групата“.“

               2.

               Член 2 се заменя със следното:
               „Член 2
               Задача
               Задачата на групата се състои в предоставяне на съвети на Комисията по отношение на административната тежест върху бизнеса, по-специално върху МСП и микропредприятията, произтичаща от законодателството на ЕС, по отношение на опростяването на действащите законодателни актове на ЕС, за които е подходящо да бъдат преразгледани, както и по отношение на начините, по които публичните администрации в държавите-членки могат да станат по-ефикасни и отворени към нуждите на заинтересованите страни, по-специално МСП, в процеса на прилагане на законодателството на ЕС.
               По-специално групата предоставя съвети на Комисията:

                           —

                           относно мерките, целящи намаляване на административната тежест и опростяване на действащото законодателство, като се обръща особено внимание на нуждите на малкия бизнес,

                           —

                           относно нейната постоянна програма за опростяване на законодателството, като се обръща засилено внимание на актове с голям потенциал за намаляването на административната тежест,

                           —

                           относно потенциалната административна тежест върху бизнеса, по-специално върху МСП и микропредприятията, произтичаща от прилагането на законодателството на ЕС, въз основа на пътните карти,

                           —

                           относно мерките, които може да бъдат приети на национално равнище, за да се помогне на държавите-членки да прилагат по възможно най-малко обременяващия начин законодателството, прието в рамките на програмата за намаляване на административната тежест,

                           —

                           относно мерките, които може да бъдат приети на национално равнище, за да могат администрациите да станат по-отворени към проблемите на МСП и по-отворени към нуждите и необходимостта от растеж в процеса на прилагане на законодателството на ЕС.

                     и помага на Комисията за постигане на напредък по отношение на приемането от Съвета и Парламента на предложения за опростяване и намаляване на административната тежест.
               Мандатът на групата се възлага до 31 октомври 2014 г.“

               3.

               Член 3, параграф 1 се заменя със следното:
               „1.   Комисията може да се консултира с групата по всякакви въпроси, свързани с намаляването на административната тежест върху МСП, особено микропредприятията, в процеса на прилагане на законодателството на ЕС, а така също и относно своята постоянна програма за опростяване на законодателството.“

               4.

               Член 4 се изменя, както следва:

                           а)

                           в параграф 2 второто изречение се заменя със следния текст:
                           „След това членовете на групата се назначават от Генералния секретар след консултация с председателя на групата.“

                           б)

                           параграф 3 се заменя със следното:
                           „3.   Членовете са лица, които се назначават в лично качество, или лица, които се назначават, за да представляват общ интерес, споделян от заинтересованите лица с експертни познания в областта на намаляването на административната тежест.“

                           в)

                           в параграф 4 първото изречение се заменя със следното:
                           „Мандатът на членовете на групата се продължава до 31 октомври 2014 г.“

                           г)

                           параграф 5 се заменя със следното:
                           „5.   Членовете, които вече не са способни да участват ефективно в обсъжданията на групата, които подадат оставка или не отговарят на условията, определени в параграф 3 от настоящия член или в член 339 от Договора за функционирането на Европейския съюз, могат да бъдат заместени за остатъка от мандата им.“

                           д)

                           параграф 6 се заменя със следното:
                           „6.   Членовете, назначени в лично качество, действат независимо от всякакво външно влияние и в обществен интерес.
                           Членовете, назначени да представляват общ интерес, споделян от заинтересованите лица, не представляват личен интерес.“

                           е)

                           параграф 7 се заменя със следното:
                           „7.   Имената на лицата, назначени в лично качество, и имената на лицата, представляващи определен интерес, се публикуват в Регистъра на експертните групи към Комисията и други подобни органи („Регистърът“). Освен това имената на членовете се публикуват на интернет сайта на Генералния секретариат на Европейската комисия.“

                           ж)

                           следният нов параграф 8 се вмъква след параграф 7:
                           „8.   Личните данни се събират, обработват и публикуват в съответствие с Регламент (ЕО) № 45/2001.“

               5.

               Член 5 се изменя, както следва:

                           а)

                           параграф 3 се заменя със следното:
                           „3.   Членовете на групата, техните представители и поканените експерти и наблюдатели спазват задълженията за професионална тайна, определени в Договорите и в правилата за тяхното прилагане, както и правилата за сигурност на Комисията относно защитата на класифицирана информация на ЕС съгласно приложението към Решение 2001/844/ЕО, ЕОВС, Евратом на Комисията (4). При неспазване на тези задължения Комисията може да предприеме съответните мерки.

                           б)

                           параграф 6 се заменя със следното:
                           „6.   Комисията публикува всички съответни документи за извършените от групата дейности (като дневен ред, протоколи и мнения на участниците) направо в регистъра или чрез връзка от регистъра към специализиран уебсайт, на който тези документи могат да бъдат намерени. Изключения от публикуването се предвиждат в случаите, при които оповестяването на документ би застрашило защитата на обществен или частен интерес, както е определено в член 4 от Регламент (ЕО) № 1049/2001.“

               6.

               Член 7 се заменя със следното:
               „Член 7
               Приложимост
               Настоящото решение се прилага до 31 октомври 2014 г.“

         Член 2
   Настоящото решение влиза в сила в деня на публикуването му в Официален вестник на Европейския съюз.
   То се прилага от 31 декември 2012 г.

      Съставено в Брюксел на 5 декември 2012 година.

            За Комисията

            Председател

         José Manuel BARROSO

      (1)  ОВ L 253, 28.9.2007 г., стр. 40.

      (2)  OB C 223, 18.8.2010 г., стр. 6.

      (3)  COM(2011) 803 „Минимизиране на регулаторната тежест за МСП. Адаптиране на законодателството на ЕС спрямо нуждите на микропредприятията“.

      (4)  Решение на Комисията от 29 ноември 2001 г. за изменение на нейния процедурен правилник (ОВ L 317, 3.12. 2001 г., стр. 1).“


title: 2012/599/ЕС: Решение на Европейския парламент от 10 май 2012 година относно приключването на сметките на Агенцията на Европейския съюз за основните права за финансовата 2010 година

text:
               17.10.2012

               BG

               Официален вестник на Европейския съюз

               L 286/287

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Агенцията на Европейския съюз за основните права за финансовата 2010 година
   (2012/599/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за основните права за финансовата 2010 година,

               —

               като взе предвид доклада на Сметната палата относно годишните отчети на Агенцията на Европейския съюз за основните права за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (3), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0122/2012),

               1.

               Одобрява приключването на сметките на Агенцията на Европейския съюз за основните права за финансовата 2010 година.

               2.

               Възлага на своя председател да предаде настоящото решение на директора на Агенцията на Европейския съюз за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366 15.12.2011 г., стр. 9.

      (2)  ОВ L 248, 16.9.2002 г., стр. 1.

      (3)  ОВ L 53, 22.2.2007 г., стр. 1.

      (4)  ОВ L 357, 31.12.2002 г., стр. 72.


title: 2008/420/ЕО: Решение на Съвета от 7 април 2008 година за подписването и временното прилагане на Споразумението между Европейската общност и правителството на Австралия относно някои аспекти на авиационните услуги

text:
               7.6.2008

               BG

               Официален вестник на Европейския съюз

               L 149/63

         РЕШЕНИЕ НА СЪВЕТА
   от 7 април 2008 година
   за подписването и временното прилагане на Споразумението между Европейската общност и правителството на Австралия относно някои аспекти на авиационните услуги
   (2008/420/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               На 5 юни 2003 г., Съветът упълномощи Комисията да започне преговори с трети страни във връзка със замяната на някои разпоредби в съществуващи двустранни споразумения със споразумение с Общността.

               (2)

               Комисията договори от името на Общността споразумение с правителството на Австралия за някои аспекти на въздухоплавателните услуги, наричано по-долу „споразумението“, в съответствие с механизмите и предписанията в приложението към решението на Съвета, с което Комисията се упълномощава да започва преговори с трети страни за замяна на някои разпоредби в съществуващи двустранни споразумения със споразумение с Общността.

               (3)

               Споразумението следва да се подпише и временно да се прилага, при условие че бъде сключено на по-късна дата,

         РЕШИ:
   Член 1
   Подписването на споразумение между Европейската общност и правителството на Австралия относно някои аспекти на авиационните услуги се одобрява от името на Общността, при условие че се приеме решение на Съвета относно сключването на споменатото споразумение.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето/ата, упълномощено/и да подпише/ат споразумението от името на Общността при сключването му.
   Член 3
   До влизането на споразумението в сила същото се прилага временно, считано от първо число на първия месец след датата, на която страните са се нотифицирали взаимно за приключването на необходимите за целта процедури.
   Член 4
   Председателят на Съвета се упълномощава да извърши нотификацията, предвидена в член 7, параграф 2 от споразумението.

      Съставено в Люксембург на 7 април 2008 година.

            За Съвета

            Председател

         R. ŽERJAV

    ---documentbreak---

               7.6.2008

               BG

               Официален вестник на Европейския съюз

               L 149/65

         СПОРАЗУМЕНИЕ
   между Европейската общност и правителството на Австралия относно някои аспекти на авиационните услуги
   ЕВРОПЕЙСКАТА ОБЩНОСТ
   от една страна и
   ПРАВИТЕЛСТВОТО НА АВСТРАЛИЯ
   от друга страна,
   (наричани по-долу „договарящите страни“),
   КАТО ОТБЕЛЯЗВАТ, че Съдът на Европейските общности намери за несъвместими с правото на Европейската общност някои разпоредби от двустранни споразумения, сключени от някои държави-членки с трети страни,
   КАТО ОТБЕЛЯЗВАТ, че са сключени редица двустранни споразумения за авиационни услуги между няколко държави-членки на Европейската общност и Австралия, които съдържат подобни разпоредби, и че е задължение на държавите-членки да предприемат всички необходими стъпки за премахване на несъвместимостите между такива споразумения и Договора за ЕО,
   КАТО ОТБЕЛЯЗВАТ, че Европейската общност има изключителни компетенции по отношение на някои аспекти, които е възможно да са включени в двустранните споразумения за авиационни услуги между държави-членки на Европейската общност и трети страни,
   КАТО ОТБЕЛЯЗВАТ, че съгласно правото на Европейската общност, установените в държава-членка въздушни превозвачи от Общността имат право на недискриминационен достъп до въздушни маршрути между държавите-членки на Европейската общност и трети страни,
   КАТО ВЗЕМАТ ПРЕДВИД, че споразуменията между Европейската общност и някои трети страни предвиждат възможност гражданите на тези трети страни да придобиват собственост във въздушни превозвачи, които са лицензирани в съответствие с правото на Европейската общност,
   КАТО ПРИЗНАВАТ, че съвместимостта между правото на Европейската общност и разпоредбите от двустранните споразумения за авиационни услуги между държави-членки на Европейската общност и Австралия ще предостави стабилна правна основа за авиационни услуги между Европейската общност и Австралия и ще запази тяхната непрекъснатост,
   КАТО ОТБЕЛЯЗВАТ, че разпоредбите от двустранните споразумения за авиационни услуги между държавите-членки на Европейската общност и Австралия, които не са в несъответствие с правото на Европейската общност, няма нужда да бъдат изменяни или заменяни,
   КАТО ОТБЕЛЯЗВАТ, че с това споразумение Европейската общност не цели увеличаване на общия обем на въздушния трафик между Европейската общност и Австралия, нито нарушаване на баланса между въздушните превозвачи от Общността и тези от Австралия, или постигане на преимущество при интерпретацията на разпоредбите от съществуващите двустранни споразумения за авиационни услуги относно правата на трафик,
   СЕ ДОГОВОРИХА ЗА СЛЕДНОТО:
   Член 1
   Общи разпоредби
   1.   За целите на настоящото споразумение „държави-членки“ означава държавите-членки на Европейската общност. „Договаряща страна“ означава договаряща страна по настоящото споразумение; „страна“ означава договарящата страна по съответното двустранно споразумение за авиационни услуги; „въздушен превозвач“ означава също и авиокомпания; „територия на Европейската общност“ означава териториите на държавите-членки, за които се прилага Договорът за създаване на Европейската общност.
   2.   Във всяко от споразуменията, изброени в приложение I, споменаването на гражданите на държавата-членка, която е страна по съответното споразумение, се разбира като споменаване на гражданите на държавите-членки на Европейската общност.
   3.   Във всяко от споразуменията, изброени в приложение I, споменаването на въздушни превозвачи или авиокомпании на държавата-членка, която е страна по съответното споразумение, се разбира като споменаване на въздушни превозвачи или авиокомпании, определени от тази държава-членка.
   Член 2
   Определяне, разрешение и отнемане на разрешението
   1.   Разпоредбите на параграфи 3 и 4 от настоящия член имат предимство пред съответните разпоредби на членовете, изброени в приложение II, букви а) и б) съответно, що се отнася до определянето на въздушни превозвачи от заинтересованата държава-членка, разрешителните и позволителните, предоставени му от Австралия, както и съответно до отказа, отнемането, временното преустановяване или ограничаването на разрешителните или позволителните на въздушния превозвач.
   2.   Разпоредбите на параграфи 3 и 4 на настоящия член имат предимство пред съответните разпоредби на членовете, изброени в приложение II, букви а) и б) съответно, що се отнася до определянето на въздушни превозвачи от Австралия, разрешителните и позволителните, предоставени му от заинтересованата държава-членка, както и съответно до отказа, отнемането, временното преустановяване или ограничаването на разрешителните или позволителните на въздушния превозвач.
   3.   При получаване на такова определяне и на документи за кандидатстване от определения въздушен превозвач(и), под формата и по начина, предписани за експлоатационните разрешителни и техническите позволителни, всяка страна предоставя съответните разрешителни и позволителни съгласно параграфи 4 и 5 във възможно най-кратък срок, при условие че:

               а)

               когато въздушният превозвач е определен от държава-членка:

                           i)

                           въздушният превозвач е учреден по реда на Договора за създаване на Европейската общност на територията на определящата държава-членка и има валиден оперативен лиценз от държава-членка, в съответствие с правото на Европейската общност; както и

                           ii)

                           държавата-членка, която отговаря за издаването на свидетелство за авиационен оператор на въздушния превозвач, упражнява и поддържа ефективен регулаторен контрол върху него и в документа за определяне на въздушен превозвач е назован изрично компетентният въздухоплавателен орган; както и

                           iii)

                           основното място на дейност на въздушния превозвач се намира на територията на държавата-членка, от която е получил валидния оперативен лиценз; както и

                           iv)

                           въздушният превозвач е собственост, пряко или чрез мажоритарен дял, и се контролира ефективно от държави-членки и/или граждани на държави-членки, и/или от други държави, изброени в приложение III, и/или граждани на тези други държави.

               б)

               когато въздушният превозвач е определен от Австралия:

                           i)

                           Австралия упражнява и поддържа ефективен контрол върху въздушния превозвач; както и

                           ii)

                           основното място на дейност на последния е на територията на Австралия.

         4.   Всяка страна може да откаже, отнеме, временно да преустанови или ограничи разрешителните или техническите позволителни на въздушен превозвач, определен от другата страна, в случай че:

               а)

               когато въздушният превозвач е определен от държава-членка:

                           i)

                           въздушният превозвач не е учреден по реда на Договора за създаване на Европейската общност, на територията на определящата държава-членка или няма валиден оперативен лиценз в съответствие с правото на Европейската общност; или

                           ii)

                           държавата-членка, която отговаря за издаването на свидетелството за авиационен оператор на въздушния превозвач, не упражнява или не поддържа ефективен регулаторен контрол върху него, или в документа за определяне на въздушен превозвач компетентният въздухоплавателен орган не е назован ясно; или

                           iii)

                           основното място на дейност на въздушния превозвач не се намира на територията на държавата-членка, от която е получил оперативен лиценз; или

                           iv)

                           въздушният превозвач не е собственост, пряко или чрез мажоритарен дял, или не се контролира ефективно от държави-членки и/или граждани на държави-членки, и/или от други държави, изброени в приложение III, и/или граждани на тези други държави; или

                           v)

                           на въздушния превозвач вече му е разрешено да упражнява дейност съгласно двустранно споразумение между Австралия и друга държава-членка, и Австралия може да докаже, че като упражнява права на трафик съгласно настоящото споразумение по маршрут, който включва точка в тази друга държава-членка, въздушният превозвач би заобиколил ограниченията, наложени от другото споразумение, по отношение на третата, четвъртата и петата свободи на правата на трафик; или

                           vi)

                           въздушният превозвач притежава свидетелство за авиационен оператор, издаден от държава-членка, но няма двустранно споразумение за авиационни услуги между Австралия и тази държава-членка и Австралия може да докаже, че необходимите права на трафик за предложената дейност не са реципрочно налични за въздушния превозвач(и), определен от Австралия;

               б)

               когато въздушният превозвач е определен от Австралия:

                           i)

                           Австралия не поддържа ефективен регулаторен контрол върху въздушния превозвач; или

                           ii)

                           основното място на дейност на последния не е на територията на Австралия.

         5.   При упражняване на правата си по параграф 4, и без да се засягат правата по параграф 4, буква а), подточки v) и vi) на настоящия член, Австралия не дискриминира въздушните превозвачи на държавите-членки по националност.
   Член 3
   Права по отношение на регулаторния контрол
   1.   Разпоредбите на параграф 2 от настоящия член допълват съответните разпоредби на членовете, изброени в приложение II, буква в).
   2.   Когато държава-членка (първата държава-членка) е определила въздушен превозвач, върху когото друга държава-членка упражнява и поддържа регулаторен контрол, правата на Австралия в рамките на разпоредбите за безопасност, включени в споразумението между първата държава-членка, определила въздушния превозвач, и Австралия, се прилагат по същия начин по отношение на приемането, упражняването или поддържането на стандарти за безопасност от страна на другата държава-членка, както и по отношение на разрешителното за упражняване на дейност на въздушния превозвач.
   Член 4
   Тарифи за превоз в рамките на Европейската общност
   1.   Разпоредбите на параграф 2 от настоящия член допълват съответните разпоредби на членовете, изброени в приложение II, буква г).
   2.   Тарифите, които следва да се прилагат от въздушния превозвач(и), определен от Австралия по реда на споразумение, включено в приложение I и съдържащо разпоредба, посочена в приложение II, буква г), се подчиняват на правото на Европейската общност в случай на превоз, извършван изцяло в рамките на Европейската общност.
   Член 5
   Приложения към Споразумението
   Приложенията към настоящото споразумение представляват неразделна част от него.
   Член 6
   Преразглеждане или изменение
   Договарящите страни могат по всяко време да преразглеждат или изменят настоящото споразумение по взаимно съгласие.
   Член 7
   Влизане в сила
   1.   Настоящото споразумение влиза в сила, след като договарящите страни се нотифицират взаимно в писмена форма за приключването на съответните вътрешни процедури, необходими за неговото влизане в сила.
   2.   Независимо от параграф 1, договарящите страни се споразумяват да прилагат временно настоящото споразумение, считано от първо число на месеца след датата, на която договарящите страни са се нотифицирали взаимно за приключването на необходимите за тази цел процедури.
   3.   Споразуменията и другите договорености между държавите-членки и Австралия, които към датата на подписване на настоящото споразумение все още не са влезли в сила и не се прилагат временно, са изброени в приложение I, буква б). Настоящото споразумение се прилага за всички тези споразумения и договорености след влизането им в сила или временното им прилагане.
   Член 8
   Прекратяване
   1.   В случай че изброено в приложение I споразумение бъде прекратено, действието на всички разпоредби от настоящото споразумение, отнасящи се до споразумението, изброено в приложение I, се прекратява едновременно с него.
   2.   В случай че всички изброени в приложение I споразумения бъдат прекратени, настоящото споразумение се прекратява едновременно с тях.

      В ДОКАЗАТЕЛСТВО ЗА КОЕТО долуподписаните надлежно упълномощени представители полагат подписите си под настоящото споразумение.
      Съставено в Брюксел, на двадесет и девети април две хиляди и осма година, в два еднообразни екземпляра, на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език. В случай на несъответствие английският текст има преимущество над текстовете на другите езици.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Австралия
         Por el Gobierno de Australia
         Za vládu Austrálie
         For Australiens regering
         Für die Regierung Australiens
         Austraalia valitsuse nimel
         Για την Κυβέρνηση της Αυστραλίας
         For the Government of Australia
         Pour le gouvernement d'Australie
         Per il governo d'Australia
         Austrālijas valdības vārdā
         Australijos Vyriausybės vardu
         Ausztrália kormánya részéről
         Għall-Gvern ta' l-Awstralja
         Voor de Regering van Australië
         W imieniu Rządu Australii
         Pelo Governo da Austrália
         Pentru Guvernul Australiei
         Za vládu Austrálie
         Za vlado Avstralije
         Australian hallituksen puolesta
         För Australiens regering

   ПРИЛОЖЕНИЕ I
   Списък на споразуменията по член 1 на настоящото споразумение

               а)

               Споразумения за авиационни услуги между Австралийския съюз и държави-членки на Европейската общност, които са били сключени, подписани и/или се прилагат временно към датата на подписване на настоящото споразумение

                           —

                           Споразумение между Австрийското федерално правителство и правителството на Австралийския съюз относно авиационни услуги, сключено във Виена на 22 март 1967 г. (наричано по-долу „споразумение Австралия—Австрия“);
                           Допълнено с Меморандума за разбирателство, подписан във Виена на 25 март 1999 г.

                           —

                           Споразумение за авиационни услуги между правителството на Кралство Дания и правителството на Австралия, парафирано в Канбера на 16 октомври 1998 г. (наричано по-долу „проект за споразумение Австралия—Дания“);
                           Допълнено с Меморандума за разбирателство относно сътрудничеството между Скандинавските страни по отношение на Скандинавските въздушни линии (SAS), парафиран в Канбера на 16 октомври 1998 г.;
                           Допълнено с Протокол за споразумение от 16 октомври 1998 г.

                           —

                           Споразумение между правителството на Република Финландия и правителството на Австралийския съюз относно авиационни услуги, парафирано на 15 юни 1999 г. (наричано по-долу „проект за споразумение Австралия—Финландия“).
                           Допълнено с Меморандума за разбирателство, подписан в Хелзинки на 15 юни 1999 г.,

                           —

                           Споразумение между правителството на Австралийския съюз и правителството на Френската република относно авиационни услуги, сключено в Канбера на 13 април 1965 г. (наричано по-долу „споразумение Австралия—Франция“);
                           Изменено с размяна на писма, подписани в Париж на 22 декември 1970 г. и на 7 януари 1971 г.

                           —

                           Споразумение между Федерална република Германия и Австралийския съюз относно въздушния транспорт, сключено в Бон на 22 май 1957 г. (наричано по-долу „споразумение Австралия—Германия“).
                           Да се чете заедно с Меморандума за разбирателство, подписан в Канбера на 12 юни 1998 г. и размяната на писма от 17 септември 1998 г. и 5 ноември 1998 г.,

                           —

                           Споразумение между правителството на Кралство Гърция и правителството на Австралийския съюз относно авиационни услуги, сключено в Атина на 10 юни 1971 г., изменено (наричано по-долу „споразумение Австралия—Гърция“),

                           —

                           Споразумение между правителството на Република Гърция и правителството на Австралийския съюз относно авиационни услуги, парафирано в Атина на 11 ноември 1997 г. и приложено към Меморандума за разбирателство, подписан в Атина на 11 ноември 1997 г. (наричано по-долу „проект на преразгледано споразумение Австралия—Гърция“),

                           —

                           Споразумение за въздушен транспорт между Ирландия и Австралия, сключено с размяна на ноти с дата 26 ноември 1957 г. и 30 декември 1957 г. (наричано по-долу „споразумение Австралия—Ирландия“),

                           —

                           Споразумение между правителството на Австралийския съюз и правителството на Италианската република относно авиационни услуги, сключено в Рим на 10 ноември 1960 г., изменено (наричано по-долу „споразумение Австралия—Италия“),

                           —

                           Споразумение между правителството на Австралия и правителството на Великото херцогство Люксембург относно авиационни услуги, приложено към Меморандума за разбирателство, съставен в Люксембург на 3 септември 1997 г. (наричано по-долу „проект за споразумение Австралия—Люксембург“),

                           —

                           Споразумение между правителството на Малта и правителството на Австралия относно авиационни услуги, съставено в Канбера на 11 септември 1996 г. (наричано по-долу „споразумение Австралия—Малта“).
                           Допълнено с размяна на писма от 1 декември 2003 г.,

                           —

                           Споразумение между правителството на Кралство Нидерландия и правителството на Австралийския съюз относно установяването на авиационни услуги, сключено в Канбера на 25 септември 1951 г., (наричано по-долу „споразумение Австралия—Нидерландия“),

                           —

                           Споразумение между правителството на Република Полша и правителството на Австралия относно авиационни услуги, съставено във Варшава на 28 април 2004 г. (наричано по-долу „споразумение Австралия—Полша“),

                           —

                           Споразумение за авиационни услуги между правителството на Кралство Швеция и правителството на Австралия, парафирано в Канбера на 16 октомври 1998 г. (наричано по-долу „проект за споразумение Австралия—Швеция“).
                           Допълнено с Меморандума за разбирателство относно сътрудничеството между Скандинавските страни по отношение на Скандинавските въздушни линии (SAS), парафирано в Канбера на 16 октомври 1998 г.
                           Допълнено с Протокол за споразумение от 16 октомври 1998 г.,

                           —

                           Споразумение между правителството на Обединеното кралство Великобритания и Северна Ирландия и правителството на Австралийския съюз относно авиационни услуги между и отвъд техните територии, подписано в Лондон на 7 февруари 1958 г., с измененията (наричано по-долу „споразумение Австралия—Обединеното кралство“);

               б)

               Споразумения и други договорености относно авиационни услуги, парафирани или подписани между Австралийския съюз и Европейската общност, които към датата на подписване на настоящото споразумение още не са влезли в сила и не се прилагат временно

         ПРИЛОЖЕНИЕ II
   Списък на членове от споразуменията, изброени в приложение I, и посочени в членове 2—5 от настоящото споразумение

               а)

               Определяне на въздушен превозвач:

                           —

                           Член 4 от Споразумението Австралия—Австрия; (1)

                           —

                           Член 3 от проекта за Споразумение Австралия—Дания;

                           —

                           Член 3 от Споразумението Австралия—Германия; (1)

                           —

                           Член 4 от Споразумението Австралия—Гърция; (1)

                           —

                           Член 4 от проекта за Споразумение Австралия—Гърция; (1)

                           —

                           Член 3 от проекта за Споразумение Австралия—Люксембург; (1)

                           —

                           Член 4 от Споразумението Австралия—Ирландия; (1)

                           —

                           Член 4 от Споразумението Австралия—Италия; (1)

                           —

                           Член 4 от Споразумението Австралия—Малта; (1)

                           —

                           Член 3 от Споразумението Австралия—Нидерландия; (1)

                           —

                           Член 2 от Споразумението Австралия—Полша;

                           —

                           Член 3 от проекта за Споразумение Австралия—Швеция;

                           —

                           Член 3 от Споразумението Австралия—Обединеното кралство.

               б)

               Отказ, отнемане, временно преустановяване или ограничаване на разрешителните и позволителните:

                           —

                           Член 7 от Споразумението Австралия—Австрия; (1)

                           —

                           Член 4 от проекта за Споразумение Австралия—Дания;

                           —

                           Член 5 от проекта за Споразумение Австралия—Финландия;

                           —

                           Член 8 от Споразумението Австралия—Франция; (1)

                           —

                           Член 4 от Споразумението Австралия—Германия; (1)

                           —

                           Член 5 от Споразумението Австралия—Гърция; (1)

                           —

                           Член 5 от проекта за Споразумение Австралия—Гърция; (1)

                           —

                           Член 7 от Споразумението Австралия—Ирландия; (1)

                           —

                           Член 5 от Споразумението Австралия—Италия; (1)

                           —

                           Член 4 от проекта за Споразумение Австралия—Люксембург; (1)

                           —

                           Член 5 от Споразумението Австралия—Малта; (1)

                           —

                           Член 6 от Споразумението Австралия—Нидерландия; (1)

                           —

                           Член 2 от Споразумението Австралия—Полша;

                           —

                           Член 4 от проекта за Споразумение Австралия—Швеция;

                           —

                           Член 3 от Споразумението Австралия—Обединеното кралство.

               в)

               Регулаторен контрол:

                           —

                           Приложение 4 към Меморандума за разбирателство между въздухоплавателните органи на правителството на Австралия и правителството на Австрия, подписан на 25 март 1999 г. - което се прилага временно в рамките на споразумението Австралия—Австрия;

                           —

                           Член 17 от проекта за Споразумение Австралия—Дания;

                           —

                           Член 8 от проекта за Споразумение Австралия—Финландия;

                           —

                           Приложение В към Меморандума за разбирателство между въздухоплавателните органи на правителството на Австралия и правителството на Федерална република Германия, подписан в Канбера на 12 юни 1998 г. - което се прилага временно в рамките на споразумението Австралия—Германия;

                           —

                           Член 8 от проекта за Споразумение Австралия—Гърция;

                           —

                           Член 7 от проекта за Споразумение Австралия—Люксембург;

                           —

                           Член 8 от Споразумението Австралия—Малта;

                           —

                           Приложение В към Меморандума за разбирателство между въздухоплавателните органи на правителството на Австралия и правителството на Кралство Нидерландия, подписан в Хага на 4 септември 1997 г. - което се прилага временно в рамките на споразумението Австралия—Нидерландия;

                           —

                           Член 5 от Споразумението Австралия—Полша;

                           —

                           Член 17 от проекта за Споразумение Австралия—Швеция;

               г)

               Тарифи за превоз в рамките на Европейската общност:

                           —

                           Член 9 от Споразумението Австралия—Австрия;

                           —

                           Член 13 от проекта за Споразумение Австралия—Дания;

                           —

                           Член 14 от проекта за Споразумение Австралия—Финландия;

                           —

                           Член 10 от Споразумението Австралия—Франция;

                           —

                           Приложение Д към Меморандума за разбирателство между въздухоплавателните органи на правителството на Австралия и правителството на Федерална република Германия, подписан в Канбера на 12 юни 1998 г. във връзка с размяната на писма от 17 септември 1998 г. и 5 ноември 1998 г. - което се прилага временно в рамките на споразумението Австралия—Германия;

                           —

                           Член 9 от Споразумението Австралия—Гърция;

                           —

                           Член 14 от проекта за Споразумение Австралия—Гърция;

                           —

                           Член 9 от Споразумението Австралия—Ирландия;

                           —

                           Член 9 от Споразумението Австралия—Италия;

                           —

                           Член 11 от проекта за споразумение Австралия—Люксембург;

                           —

                           Член 14 от Споразумението Австралия—Малта;

                           —

                           Раздел IV от приложението към споразумението Австралия—Нидерландия;

                           —

                           Член 10 от Споразумението Австралия—Полша;

                           —

                           Член 13 от проекта за Споразумение Австралия—Швеция;

                           —

                           Член 7 от Споразумението Австралия—Обединеното кралство.

      (1)  Член 2, параграф 2 от настоящото споразумение не се прилага към тези разпоредби.
   ПРИЛОЖЕНИЕ III
   Списък на другите държави, посочени в член 2 от настоящото споразумение

               а)

               Република Исландия (съгласно Споразумението за Европейското икономическо пространство);

               б)

               Княжество Лихтенщайн (съгласно Споразумението за Европейското икономическо пространство);

               в)

               Кралство Норвегия (съгласно Споразумението за Европейското икономическо пространство);

               г)

               Конфедерация Швейцария (съгласно Споразумението между Европейската общност и Конфедерация Швейцария относно въздушния транспорт)